CELEX: 32015R0233
Language: fi
Date: 2015-02-13 00:00:00
Title: Komission täytäntöönpanoasetus (EU) 2015/233, annettu 13 päivänä helmikuuta 2015 , Euroopan parlamentin ja neuvoston asetuksen (EU) N:o 575/2013 nojalla teknisistä täytäntöönpanostandardeista niiden valuuttojen osalta, joissa keskuspankkikelpoisuuden määritelmä on erittäin kapea  ETA:n kannalta merkityksellinen teksti

14.2.2015   
            
            
               FI
            
            
               Euroopan unionin virallinen lehti
            
            
               L 39/11
            
         KOMISSION TÄYTÄNTÖÖNPANOASETUS (EU) 2015/233,
   annettu 13 päivänä helmikuuta 2015,
   Euroopan parlamentin ja neuvoston asetuksen (EU) N:o 575/2013 nojalla teknisistä täytäntöönpanostandardeista niiden valuuttojen osalta, joissa keskuspankkikelpoisuuden määritelmä on erittäin kapea
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta 26 päivänä kesäkuuta 2013 annetun Euroopan parlamentin ja neuvoston asetuksen (EU) N:o 575/2013 (1) ja erityisesti sen 416 artiklan 5 kohdan,
   sekä katsoo seuraavaa:
   
               (1)
            
            
               Asetuksen (EU) N:o 575/2013 416 artiklan 3 kohdassa edellytetään, että laitokset ilmoittavat likvideiksi varoiksi varat, jotka täyttävät tietyt edellytykset. Kyseisen artiklan 3 kohdan kolmannen alakohdan mukaan siitä edellytyksestä, että varat voidaan hyväksyä jäsenvaltiossa keskuspankin tai kolmannen maan keskuspankin normaalien likviditeettioperaatioiden vakuudeksi, voidaan luopua, jos likvidejä varoja pidetään hallussa likviditeetin ulosvirtausten kompensoimiseksi valuutassa, jossa keskuspankkikelpoisuuden määritelmä on erittäin kapea.
            
         
               (2)
            
            
               Ottaen huomioon, millainen merkitys asetuksessa (EU) N:o 575/2013 asetetaan keskuspankkikelpoisuudelle määriteltäessä varoja likvideiksi varoiksi, luettelo valuutoista, joissa keskuspankkikelpoisuuden määritelmä on erittäin kapea, on mainitun asetuksen 416 ja 417 artiklassa asetettujen lisävaatimusten mukaisesti rajattava niihin valuuttoihin, joissa keskuspankkikelpoisuus on rajoitettu valtionvelkaan tai keskuspankin liikkeeseen laskemaan velkaan eikä ulotu muihin varoihin, jotka sisältävät likvidejä varoja.
            
         
               (3)
            
            
               Euroopan pankkiviranomainen (EPV) on tehnyt arvioinnin, joka perustuu jäsenvaltioiden toimivaltaisten viranomaisten toimittamiin parhaisiin saatavilla oleviin tietoihin keskuspankkikelpoisuudesta tietyssä valuutassa. Bulgarian tapauksessa arviointi osoitti, että keskuspankki tarjoa likviditeettiä laitoksille ainoastaan äärimmäisissä olosuhteissa. Jos ilmenee likviditeettiriski, joka saattaa vaikuttaa pankkijärjestelmän vakauteen, Bulgarian keskuspankki voi tarjota vakavaraiselle pankille levmääräistä luottoa, jonka maturiteetti on enintään kolme kuukautta, edellyttäen että luoton täytenä vakuutena on kultaa, ulkomaanvaluuttaa tai muita tällaisia erittäin likvidejä varoja. Näin ollen Bulgarian leviä olisi pidettävä valuuttana, jossa keskuspankkikelpoisuuden määritelmä on erittäin kapea.
            
         
               (4)
            
            
               Tämä asetus perustuu teknisten täytäntöönpanostandardien luonnoksiin, jotka EPV on toimittanut komissiolle.
            
         
               (5)
            
            
               EPV on järjestänyt avoimia julkisia kuulemisia niistä teknisten täytäntöönpanostandardien luonnoksista, joihin tämä asetus perustuu, analysoinut niihin mahdollisesti liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1093/2010 (2) 37 artiklan mukaisesti perustetulta pankkialan osallisryhmältä,
            
         ON HYVÄKSYNYT TÄMÄN ASETUKSEN:
   1 artikla
   Valuutat, joissa keskuspankkikelpoisuuden määritelmä on erittäin kapea ja jotka täyttävät asetuksen (EU) N:o 575/2013 416 artiklan 3 kohdan kolmannessa alakohdassa tarkoitetut edellytykset, vahvistetaan tämän asetuksen liitteessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä helmikuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 176, 27.6.2013, s. 1.
   
      (2)  Euroopan parlamentin ja neuvoston asetus (EU) N:o 1093/2010, annettu 24 päivänä marraskuuta 2010, Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta (EUVL L 331, 15.12.2010, s. 12).
   
      LIITE
      Bulgarian lev (BGN)